Vo de Volksmärli kennt me d Verfasser nid. Es git se in alle Kulture und d Lüt hai si bis in d Neuziit mündlig wiiterverzellt. Die dütsche Märli si im 19. Johrhundert vo de Romantiker gsammlet worde, wo ne im allgemeine a literarischi Form ge hai und deilwiis au inhaltlig veränderet hai; so nimmt me a ass erotischi Passage gschtriche worde si. Die europäische Märli hai vil keltischi Element wo us em 9. und 10. Johrhundert schtamme, im 10. Johrhundert si si vo jüdische und byzantinische  Gschichte beiiflusst worde, und schbööter au no vo indische und arabische.[1]